
Republika Hrvatska
Općinski sud u Vinkovcima 
Prekršajni odjel
Ul. Vladimira Nazora br. 4 
32100 Vinkovci                                            

                                                                                                
Poslovni broj: Pp-821/2025-9


U   I M E   R E P U B L I K E   H R V A T S K E

P R E S U D A

Općinski sud u Vinkovcima, po sucu Idi Jurić, uz sudjelovanje zapisničara Anite Subašić, u prekršajnom predmetu protiv okrivljenika Gorana Vučenovića, zbog prekršaja iz čl. 53. st. 1. i 5. Zakona o sigurnosti prometa na cestama ("Narodne novine", broj 67/08, 48/10, 74/11, 80/13, 158/13, 92/14, 64/15, 108/17, 70/19, 40/20, 85/22, 114/22, 133/23), povodom prigovora okrivljenika na obavezni prekršajni nalog broj: Klasa: 211-07/25-4/16608, Ur. broj: 511-15-14-24-2 od 8. ožujka 2025., Policijske uprave vukovarsko-srijemske, Postaje prometne policije Vinkovci, u žurnom postupku, u odsutnosti okrivljenika, 17. rujna 2026. objavio je i 

p r e s u d i o  j e

I	okrivljenik: Goran Vučenović, OIB: 24296800066, sin Zorana i Jelene rođene Čirić, rođen 24.09.2003. u Vinkovcima, sa prebivalištem u Vinkovcima, Ul. Slavija br. 42, državljanin Republike Hrvatske, taksist, zaposlen, sa plaćom od 700,00 EUR-a, bez imovine, neoženjen, bez djece, prekršajno kažnjavan, 

k r i v   j e

[bookmark: Tekst31][bookmark: Tekst41]što je 8. kolovoza 2024. u 19:02 sati u Jarmini, kolnikom Ul. V. Nazora upravljao osobnim automobilom reg. oznake VK 621-GI i ispred kbr. 74, gdje je prometnim pravilom dopuštena brzina kretanja vozilima do 50 km na sat, i vozilom se kretao brzinom 86,4 km na sat, a izmjerena brzina kretanja vozila je umanjena za sigurnosnu razliku od 10 km na sat, te se tako vozilom kretao brzinom od najmanje 76,4 km na sat, a što je za 26,4 km na sat više od dozvoljene brzine kretanja, 

dakle, u prometu na cesti u naselju upravljajući vozilom kretao se brzinom koja je za  20 do 30 km na sat veća od dopuštene brzine,
										
time je počinio prekršaj iz čl. 53. st. 1. i 5. Zakona o sigurnosti prometa na cestama ("Narodne novine", broj 67/08, 48/10, 74/11, 80/13, 158/13, 92/14, 64/15, 108/17, 70/19, 40/20, 85/22, 114/22, 133/23),

te stoga, a temeljem istog propisa, okrivljeniku se
i z r i č e

	novčana kazna od 130,00 EUR /sto trideset eura/.

Temeljem čl. 33. st. 11. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), okrivljenik je dužan novčanu kaznu platiti u roku 30 /trideset/ dana od dana primitka ove presude, a ako okrivljenik u ovom roku plati dvije trećine izrečene novčane kazne, temeljem čl. 152. st. 3. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), novčana kazna smatrat će se u cijelosti plaćenom. 
Ukoliko okrivljenik u ovom roku ne plati novčanu kaznu u cijelosti ili djelomično, ista će se temeljem čl. 34. st. 1. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), naplatiti prisilno.

II	Temeljem čl. 139. st. 3. u svezi čl. 138. st. 2. i st. 3. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), okrivljenik je dužan platiti troškove prekršajnog postupka u paušalnom iznosu od 15,00 EUR /petnaest eura/ u roku 30 /trideset/ dana od dana primitka ove presude, u protivnom isti će se naplatiti prisilnim putem.

Obrazloženje

1. Policijska uprava vukovarsko-srijemska, Postaja prometne policije Vinkovci, izdala je obavezni prekršajni nalog Klasa: 211-07/25-4/16608, Ur. broj: 511-15-14-24-2 od 8. ožujka 2025., kojim je okrivljenik proglašen krivim zbog prekršaja činjenično i pravno opisano u izreci ove presude. 
Okrivljenik je protiv označenog obaveznog prekršajnog naloga pravodobno podnio prigovor, te je sudac isti obavezni prekršajni nalog stavio izvan snage i zatim proveo žurni postupak.

2. Okrivljenik je uredno pozvan na glavnu raspravu za dane 2. lipnja 2025., 24. srpnja 2025., 20. siječnja 2026. i 17. rujna 2026., pozivima se nije odazvao, a izostanak je opravdao samo za nedolazak na raspravu od 24. srpnja 2025.

3. U dokaznom postupku sudac je pročitao i izvršio uvid u: zapisnik o izmjerenoj brzini kretanja vozila broj: 1051796326, podaci o vozaču i potvrdu Odjela za prekršajne evidencije. 

3.1. Uvidom u zapisnik o izmjerenoj brzini kretanja vozila broj: 1051796326 utvrđeno je da se okrivljenik kretao brzinom od 86,4 km na sat, umanjena za sigurnosnu razliku od 10 km na sat, odnosno brzinom od najmanje 76,4 km na sat. 

3.2. Uvidom u potvrdu Odjela za prekršajne evidencije utvrđeno je da je okrivljenik prekršajno kažnjavan.

4. Kako je okrivljenik u pozivu upozoren da u slučaju neodazivanja pozivu, presuda se može donijeti i bez njegove nazočnosti, a sukladno čl. 167. st. 3. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), a pored toga okrivljenik je i u pisanoj obavijesti, a koja je njemu uručena dana 8. ožujka 2025. kao sastavni dio obaveznog prekršajnog naloga, a nakon postupanja policijskog službenika prema njemu kao počinitelju prekršaja iz čl. 53. st. 1. Zakona o sigurnosti prometa na cestama ("Narodne novine", broj 67/08, 48/10, 74/11, 80/13, 158/13, 92/14, 64/15, 108/17, 70/19, 40/20, 85/22, 114/22, 133/23, 145/24) u točci 6. navedeno da se pred tijelom postupka rasprava može održati i donijeti odluka o prekršaju i u njegovoj odsutnosti, sudac je našao da nazočnost okrivljenika ne utječe na zakonito i pravilno donošenje presude, te je temeljem provedenog dokaznog postupka, osobito zapisnika o izmjerenoj brzini kretanja vozila i dostavljenih podataka temeljem obavijesti o počinjenom prekršaju, sudac našao dokazanim da se okrivljenik u vrijeme i na mjestu, a kao u izreci, u prometu na cesti u naselju upravljajući vozilom kretao brzinom koja je za  20 do 30 km na sat veća od dopuštene brzine, a budući da sudac nije utvrdio okolnosti koje bi isključivale njegovu prekršajnu odgovornost, proglasio je okrivljenika prekršajno odgovornim za predmetni prekršaj, te je s toga, a temeljem čl. 53. st. 5. Zakona o sigurnosti prometa na cestama ("Narodne novine", broj 67/08, 48/10, 74/11, 80/13, 158/13, 92/14, 64/15, 108/17, 70/19, 40/20, 85/22, 114/22, 133/23), okrivljeniku izrekao, novčanu kaznu od 130,00 EUR /sto trideset eura/.
 
5. Prilikom odmjeravanja kazne okrivljeniku za počinjeni prekršaj sudac je cijenio sve okolnosti iz čl. 36. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), sudac nije utvrdio osobitih olakotnih okolnosti dok je za otegotnu uzeo raniju prekršajnu kažnjavanost okrivljenika, stoga sudac nalazi opravdanim da se okrivljeniku izrekne novčana kazna propisana u zakonskom minimumu očekujući da će se tako izrečenom kaznom postići svrha kažnjavanja. 

	6. Temeljem čl. 139. st. 3. u svezi čl. 138. st. 3. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), sudac je okrivljenika obvezao na plaćanje paušalnih troškova prekršajnog postupka kako je navedeno u izreci, a koji iznos je primjeren kako složenosti i dužini trajanja postupka, tako i imovnom stanju okrivljenika.

	7. Slijedom utvrđenog činjeničnog stanja riješeno je kao u izreci ove presude. 

U Vinkovcima 17. rujna 2026.

              Zapisničar                                                                                Sudac
           Anita Subašić, v.r.                                                                      Ida Jurić, v.r.

                                                                                                          
Uputa o pravnom lijeku
Protiv ove presude nije dopuštena žalba /čl. 244. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22)/.

Dostaviti:
1. okrivljeniku, 
2. tužitelju, 
3. spis

Za točnost otpravka – ovlašteni službenik
                                                                         Smilja Majstorović

